CELEX: 32007R0214
Language: bg
Date: 2007-02-28 00:00:00
Title: Регламент (ЕО) № 214/2007 на Комисията от 28 февруари 2007 година за изменение на Регламент (ЕИО) № 2454/93 за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността

1.3.2007   
            
            
               BG
            
            
               Официален вестник на Европейския съюз
            
            
               L 62/6
            
         
      РЕГЛАМЕНТ (ЕО) № 214/2007 НА КОМИСИЯТА
   
   от 28 февруари 2007 година
   за изменение на Регламент (ЕИО) № 2454/93 за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (1), и по-специално член 247 от него,
   като има предвид, че:
   
               (1)
            
            
               В Регламент (ЕИО) № 2545/93 на Комисията (2) се определя система за управление на тарифните квоти. С цел намаляване на административните тежести и разходи при внасянето и насърчаване на еднаквост на третирането е предвидено някои тарифни квоти да се смятат за критични. Практиката с прилагането на тази система и подобреното използване на електронен обмен на данни между държавите-членки и Комисията показаха, че критериите, използвани за определяне на критичния статус, могат да бъдат снижени, без това да доведе до риск по отношение на собствените ресурси на Общността. Съобразно това дадена тарифна квота следва да се смята за критична, когато 90 % от първоначалния обем на квотата е използван вместо установените в сегашната система 75 %.
            
         
               (2)
            
            
               Нуждата от извършване на наблюдение на стоките с цел получаване на данни относно вноса и износа е нараснала значително. В резултат на това, когато е необходимо да се извършва наблюдение на стоките, държавите-членки следва да предоставят на Комисията по-често, отколкото при сегашната система, данни за митническите декларации за допускане за свободно обращение или за декларациите за износ. Когато на датата на митническата декларация в рамките на опростена процедура такива данни не са на разположение или са само частично на разположение, те следва да бъдат предоставени по-късно.
            
         
               (3)
            
            
               Регламент (ЕИО) № 2454/93 следва да бъде съответно изменен.
            
         
               (4)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕИО) № 2454/93 се изменя, както следва:
   
               1)
            
            
               В член 308а, параграф 10 терминът „ЕКЮ 10“ се заменя с „10 евро“.
            
         
               2)
            
            
               Член 308в се изменя, както следва:
               
                           а)
                        
                        
                           в параграф 1 процентът „75 %“ се заменя с „90 %“;
                        
                     
                           б)
                        
                        
                           в параграф 3 процентът „75 %“ се заменя с „90 %“.
                        
                     
         
               3)
            
            
               Член 308г се заменя със следното:
               „Член 308г
               1.   Когато е необходимо да се извършва наблюдение от Общността, държавите-членки предоставят на Комисията поне веднъж седмично данни за митническите декларации за допускане за свободно обращение или за декларациите за износ.
               Държавите-членки сътрудничат на Комисията при определяне на това, кои данни от митническите декларации за допускане за свободно обращение или от декларациите за износ са необходими.
               2.   Данните, предоставени съгласно параграф 1 от отделните държави-членки, се считат за поверителни.
               Въпреки това, натрупаните данни за всяка държава-членка се предоставят на разположение на оторизирани потребители във всички държави-членки.
               Държавите-членки сътрудничат на Комисията при определяне на практически правила за оторизиран достъп до натрупаните данни.
               3.   За някои стоки наблюдението се извършва при спазване на поверителността.
               4.   Когато съгласно опростените процедури, посочени в членове от 253 до 267 и от 280 до 289, данните, посочени в параграф 1 от настоящия член, не са на разположение, държавите-членки предоставят на Комисията подробна информация за данните, с които разполагат на датата на приемане на пълната или допълнителната декларация.“
            
         Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 февруари 2007 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 302, 19.10.1992 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      (2)  OВ L 253, 11.10.1993 г., стр. 1. Регламент, последно изменен с Регламент (ЕО) № 1875/2006 (ОВ L 360, 19.12.2006 г., стр. 64).